laion/Wikipedia-Exotic huggingface dataset:
אברהם בר בירנבאום

אברהם בר בירנבאום (לעיתים: בירנבוים; ג' בשבט ה'תרכ"ו, 19 בינואר 1866 – י"ט בחשוון ה'תרפ"ג, 10 בנובמבר 1922) היה חזן, מייסד בית ספר לחזנות ומו"ל. נולד בפולטוסק למשה לייב, מחסידי קוצק וגור. בגיל צעיר הצטרף למקהלת חזנים והחל לבקר בסתר בקונצרטים. כשמשפחתו עקרה ללודז' התקרב לחוגו של הגביר המוזיקולוג חיים חייקל ינובסקי (1860–1935) ודרכו התוודע למוזיקה הכללית. הוא למד שחיטה כדי להתפרנס במשרה משולבת של שוחט וחזן שהייתה מקובלת בזמנו, ולאחר שלא הצליח להשיג משרה כזו בפולין, היגר להונגריה והתמנה כשוחט וחזן באטרש. במקביל לעיסוקו החדש החל ללמוד מוזיקה וכן גרמנית. הוא חיבר את יצירתו המוזיקלית הראשונה ופרסם כמה מאמרים בענייני חזנות בעיתון העברי "הצפירה". בשנת ה'תרנ"א הצליח לקבל מינוי כחזן בפרושניץ הסמוכה ללודז' ושב לפולין. הוא הקים בעיר מקהלה ואף חיבר בה שתיים מיצירותיו החשובות: "במה מדליקין" המבוססת על ניגון לימוד הגמרא ושזכתה לביצוע בקונצרטים רבים, ו"ונתנה תוקף". כעבור זמן מה, התמנה כחזן הראשי בבית הכנסת הגדול בצ'נסטוכוב. בתקופה זו תרגם ספרי מוזיקה לעברית והחל ללמד תלמידים בהתכתבות, בעשרים וחמשה שיעורים-מכתבים שהפיץ בקרב תלמידיו ביידיש, רוסית ועברית. הוא יסד "בית חינוך לחזנים" (בין בוגריו, החזן פנחס שרמן ששימש חזן-שני בבית הכנסת טלומצקה בוורשה ונספה בשואה, ודוד פלדמן מצ'רנוביץ ולימים בצפון תל אביב). בשנת ה'תרנ"ו, 1896, יסד את "ירחון החזנים" שבה פרסם יצירות של חזנים נודעים כמו גם מיצירותיו ופרסום עצמי לבית הספר שלו. ארבעה גליונות יצאו לאור ברציפות ולאחר הפסקה של שנה, הופיע גיליון נוסף בחודש ניסן ה'תרנ"ז, 1897. ב-1913 התפטר ועבר ללודז'. הוא ניסה להקים שבועון בשם "יידישער סלון" אך פרוץ מלחמת העולם הראשונה מנע את התוכנית. בירנבאום החל לעסוק במסחר והקים חנות לכלי נגינה בלודז'. בירנבאום נפטר בפאומיות בעת ביקור בצ'נסטוכוב ונקבר בעיר בהלוויה המונית. דפים מתוך תורת הזמרה הכללית עקיבא צימרמן, החזן אברהם בר ברנבאום ועיתונו "ירחון החזנים", בתוך: דוכן: מאסף למוסיקה יהודית, יד, ירושלים: רננות, המכון למוסיקה יהודית, תשנ"ו, עמ' 152–157 מדיה וקבצים בנושא אברהם בר בירנבאום בוויקישיתוף אברהם בר בירנבאום באתר 'מרכז לחקר המוסיקה היהודית' של האוניברסיטה העברית בירושלים אברהם בר בירנבוים (1864-1922), דף שער בספרייה הלאומית
נועם ממו

נועם ממו (נולד ב-13 במרץ 2006) הוא אתלט ישראלי פעמיים ברציפות אלוף ישראל (2022 ו-2023) בריצת 400 מטר ובריצת 800 מטר (2022), סגן אלוף אירופה עד גיל 18 (ירושלים 2022) ושיאן ישראל בריצת 800 מטר. ממו נולד וגדל במגדל העמק להורים ילידי אתיופיה. הוריו נפרדו והוא מתגורר עם אמו וארבעת אחיו. הוא למד בבית הספר "יערת העמק", שם התגלה כישרונו בריצה על ידי המורה לחינוך גופני, דוד כהן. בהיותו בן 12 החל להתאמן בקבוצת מכבי אחי נצרת בהדרכתו של מרק בלכמן, שנפטר באפריל 2020. כיום מתאמן בהדרכתו של אמיר רמון בקבוצת הפועל עמק חפר הדסה נעורים. באליפות ישראל שנערכה באצטדיון הדר יוסף, תל אביב ביוני 2021 הוא סיים במקום רביעי בריצת 800 מטר בשיא אישי חדש של 1:53.80 דקות. בתחרות שנערכה ב-15 בפברואר 2022 הוא קבע בריצת 800 מטר שיא אישי חדש של 1:52.85 דקות. בתחרות שנערכה באורדגם ב-28 במאי אותה שנה הוא זכה במדליית זהב בריצת 800 מטר בשיא ישראלי חדש לנוער של 1:50.83 דקות. באליפות ישראל שנערכה באצטדיון גבעת רם, ירושלים בסוף יוני אותה שנה הוא זכה בשתי מדליות זהב, בריצת 400 מטר בשיא ישראלי חדש לנוער של 47.63 שניות, לפני ערן סיבוני מלידר ירושלים (48.28 שניות) ומוחמד אבו ענזה מאתלטי הנגב (48.61 שניות) ובריצת 800 מטר בתוצאה של 1:54.63 דקות, לפני יהונתן כרמין מאתלטי הסמטה דרום ת"א-יפו (1:54.70 דקות) וצ'וקריאנפון טיפ ממכבי חיפה כרמל (1:56.75 דקות). שבוע לאחר מכן, באליפות אירופה לנוער שנערכה באצטדיון גבעת רם ב-7 ביולי הוא זכה במדליית כסף בתוצאה של 1:51:79 דקות, אחרי יקוב דודיכה מצ'כיה (1:51:35 דקות) ולפני דויד דה רוזה מאיטליה (1:51.81 דקות). שבועיים לאחר מכן, בפסטיבל האולימפי האירופי לנוער שנערך בבאנסקה ביסטריצה, סלובקיה בסוף יולי זכה במדליית זהב בריצת 400 מטר בשיא ישראלי חדש לגיל 20 של 47.60 שניות. במסגרת תחרות בינלאומית שנערכה בצרפת ב-18 במאי הוא קבע בריצת 800 מטר שיא הישראלי לנוער עד גיל 20 בתוצאה של 1:49.05 דקות, שיפור לשיא הוותיק בן 43 השנים של עוז כץ (1:50.73 דקות). באליפות ישראל שנערכה ב-30 ביוני באצטדיון גבעת רם בירושלים זכה במדליית זהב בפעם השנייה ברציפות בריצת 400 מטר בשיא שיא חדש של 47.57 שניות, לפני מוחמד אבו ענזה מאתלטי הנגב (48.00 שניות) וערן סיבוני מלידר ירושלים (48.07 שניות) בתחרות באולם שנערכה באפלדורן, הולנד ב-27 בינואר 2024 קבע בריצת 800 מטר שיא ישראלי חדש של 1:49.69 דקות, שיפור לשיא הוותיק בן 24 השנים של גזאצ'ו יוסף 1:51.73 דקות. ריצת 200 מטר: 21.95 שניות (2023) ריצת 300 מטר: 34.21 שניות (2023) ריצת 400 מטר: 47.20 שניות (2023) ריצת 600 מטר: 1:20.74 דקות (2021) ריצת 800 מטר: 1:47.18 דקות (2024), שיא ישראל ריצת 800 מטר: 1:49.69 דקות (2024), שיא ישראל שקד ברנשטיין, עתיד האתלטיקה כבר כאן: היכרות עם נועם ממו, באתר ynet, 21 ביוני 2022 אבינעם פורת, הנער ממגדל העמק שרודף אחרי השיא העתיק ביותר באתלטיקה, באתר ynet, 21 ביוני 2022
פיגוע הירי בקופנהגן (2022)

פיגוע הירי בקופנהגן התבצע ב־3 ביולי 2022, במרכז הקניות Field's (אנ') שבקופנהגן, דנמרק. שלושה אנשים נרצחו ושלושה נפצעו בפיגוע. הפיגוע התרחש במרכז הקניות Field's שבקופנהגן, דנמרק. 3 אנשים נהרגו בפיגוע ושלושה נפצעו. הכבישים בסביבת מוקד הירי נחסמו, חשוד בן 22 ממוצא דני נעצר על-ידי משטרת קופנהגן. זהו ירי המוני הראשון בקופנהגן מאז פיגועי הירי בקופנהגן (2015). ynet והסוכנויות, דנמרק: הרוגים ופצועים באירוע ירי בקניון בקופנהגן, חשוד נעצר, באתר ynet, 3 ביולי 2022 Several killed in Copenhagen shopping mall shooting באתר BBC, ‏ 3 ביולי 2022 (באנגלית) Flere personer ramt af skud i Field's: Politiet til stede באתר Politiken, ‏ 3 ביולי 2022 (בדנית)
מאטיס טל

מאטיס טל (בצרפתית: Mathys Tel; נולד ב־27 באפריל 2005) הוא כדורגלן צרפתי המשחק בעמדת החלוץ בבאיירן מינכן. טל הוא שחקן אקדמיית הנוער של פריז, והצטרף לסטאד רן ב-2020. הוא ערך את הופעת הבכורה שלו ב-15 באוגוסט 2021 בתיקו 1-1 נגד ברסט. הופעת הבכורה שלו, בגיל 16 שנים ו-110 ימים, הפך אותו לשחקן הצעיר ביותר שהופיע במשחק רשמי עבור המועדון, שיא אשר הוחזק בעבר על ידי אדוארדו קמבינגה. ב-25 ביולי 2022 חתם לחמש שנים בבאיירן מינכן, עליו היא שילמה 28 מיליון אירו. ב-5 באוגוסט ערך את הופעת הבכורה שלו במועדון, כשהחליף את סרג' גנאברי בניצחון 1–6 על איינטרכט פרנקפורט במסגרת המחזור הראשון בבונדסליגה לעונת 2022/2023. ב-10 בספטמבר כבש שער בכורה בקבוצה, בתיקו 2-2 עם שטוטגרט. באיירן מינכן הסופר קאפ הגרמני: 2022 אליפות גרמניה: 2022/2023 מדיה וקבצים בנושא מאטיס טל בוויקישיתוף מאטיס טל, ברשת החברתית אינסטגרם מאטיס טל, באתר Transfermarkt מאטיס טל, באתר Soccerway מאטיס טל, באתר BDFutbol מאטיס טל, באתר WorldFootball.net מאטיס טל, באתר FootballDatabase.eu מיכאל יוכין, ‏"אמבפה החדש" ששיחק בנתניה ומככב בבאיירן, באתר ONE‏, 11 בספטמבר 2022 Mathys Tel, entré à Brest, bat le record de précocité d'Eduardo Camavinga avec le Stade Rennais, L'Équipe (בצרפתית) 🚨 Rennes : Mathys Tel s’engage au Bayern Munich ! (officiel), www.onzemondial.com
שיי צ'ארלס

שיי צ'ארלס (באנגלית: Shea Charles, נולד ב-5 בנובמבר 2003 במנצ'סטר שבאנגליה) הוא כדורגלן צפון אירי המשחק בעמדת הקשר במחלקת הנוער של מנצ'סטר סיטי ובנבחרת צפון אירלנד. צ'ארלס משחק במחלקת הנוער של מנצ'סטר סיטי מהפרמייר ליג החל משנת 2011. ב-2 ביוני 2022 ערך צ'ארלס את הופעת הבכורה שלו בנבחרת צפון אירלנד, בהפסד 1-0 לנבחרת יוון במסגרת ליגת האומות 2022/2023. שיי צ'ארלס, באתר Transfermarkt שיי צ'ארלס, באתר Soccerway שיי צ'ארלס, באתר BDFutbol שיי צ'ארלס, באתר WorldFootball.net שיי צ'ארלס, באתר National Football Teams שיי צ'ארלס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שיי צ'ארלס".
ולדמארס רופשיס

ולדמארס רופשיס (בליטאית: Valdemaras Rupšys;‏ נולד ב-25 במאי 1967) הוא לוטננט גנרל ליטאי המשמש כראש ההגנה (מקביל לרמטכ"ל) של הכוחות המזוינים של ליטא. רופשיס נולד בשיאוליאי ב-25 במאי 1967. בשנת 1985 החל ללמוד בבית הספר לקציני חיל הקשר בעיר נובוצ'רקסק. בשנת 1989 עזב את הלימודים, בעקבות המצב הפוליטי בברית המועצות ושב לליטא. לאחר העצמאות של ליטא ב-1990, התגייס לכוחות המזוינים של ליטא. ב-2005 החל ללמוד באקדמיה הצבאית ע"ש הגנרל יונאס ז'מאיטיס. ב-2011 מונה למפקד בריגדת חיל הרגלים הממוכן זאב הברזל. ב-2013 מונה לראש מחלקת כוח אדם במשרד ההגנה הליטאי. ב-2016 מונה למפקד זרוע היבשה של צבא ליטא. ב-25 ביולי 2019 מונה לראש ההגנה (מקביל לרמטכ"ל) של ליטא. מדיה וקבצים בנושא ולדמארס רופשיס בוויקישיתוף ולדמארס רופשיס באתר נאט"ו
בריגדת חיל הרגלים הממוכן זאב הברזל

בריגדת חיל הרגלים הממוכן זאב הברזל (בליטאית: Mechanizuotoji pėstininkų brigada „Geležinis Vilkas“) היא בריגדת חיל רגלים ממוכן של צבא ליטא. הבריגדה הוקמה ב-6 ביוני 1992. היא נקראת על שמו של "זאב הברזל" המיתולוגי שנגלה בחלומו של הדוכס גדימינאס וסימן לו את המקום עליו תוקם העיר וילנה. הבריגדה היא היחידה הגדולה ביותר של הצבא הליטאי, והיא מהווה את תרומתה של ליטא לברית נאט"ו. הבריגדה מחולקת לשבעה גדודים אשר פזורים ברחבי ליטא. כל אחד מהגדודים נקרא על שם דמות חשובה מההיסטורי הליטאית מההיסטוריה הליטאית. גדודי הבריגדה הם: גדוד ההוסרים הממוכן המלך מינדאוגאס גדוד האולאנים הממוכן הדוכסית הגדולה בירוטה גדוד הרגלים הממוכן הדוכס הגדול אלגירדאס גדוד הרגלים הממוכן הדוכס ואידוטאס גדוד הארטילריה הגנרל רומואלדס גיידראיטיס גדוד הלוגיסטיקה קבוצת הקרב של נאט"ו מדיה וקבצים בנושא בריגדת חיל הרגלים הממוכן זאב הברזל בוויקישיתוף בריגדת חיל הרגלים הממוכן זאב הברזל, ברשת החברתית פייסבוק בריגדת חיל הרגלים הממוכן זאב הברזל
אניק ז'ירארדן

אניק ז'ירארדן (בצרפתית: Annick Girardin נולדה ב-3 באוגוסט 1964) היא פוליטיקאית צרפתייה מהמפלגה הרדיקלית של השמאל אשר שימשה כשרת השירות הציבורי בין השנים 2016–2017, כשרת הטריטוריות שמעבר לים בין 2017–2020, וכשרת הימייה בין 2020–2022. ז'ירארדן נולדה בסן-מלו ב-3 באוגוסט 1964. ילדותה עברה עליה בסן-פייר. היא הצטרפה למפלגה הרדיקלית, ובמרץ 2000 נבחרה כחברה במועצה הטריטוריאלית של סן-פייר ומיקלון. היא כיהנה בתפקיד ברציפות עד אפריל 2016. במקביל, היא שימשה לתקופה קצרה בין מרץ 2001 לפברואר 2002 כחברה במועצה העירונית של סן-פייר. ב-9 ביוני של אותה שנה היא ניסתה להיבחר לאספה הלאומית מטעם מחוז הבחירה הראשון של סן-פייר ומיקלון. היא העפילה לסיבוב השני ב-16 ביוני אולם לא נבחרה. ב-20 ביוני 2007 היא נבחרה לראשונה לאספה הלאומית. ב-9 באפריל 2014 היא מונתה למזכירת הארגון הבין-לאומי לפרנקופוניה. לצורך כך, ב-9 במאי היא התפטרה מחברותה באספה הלאומית. קתרין פן מונתה למחליפתה כנציגת מחוז הבחירה הראשון של סן-פייר ומיקלון, אולם עוד באותו היום הודיעה פן על התפטרותה בשל בעיות בריאותיות. במחוז אורגנו בחירות בזק, וז'ירארדן הגישה שוב את מועמדותה מטעם המפלגה הרדיקלית של השמאל. היא ניצחה בבחירות, וב-30 ביוני נכנסה שוב לאספה הלאומית. היא החזיקה בתפקיד חודש אחד בלבד לפני שהתפטרה בשנית ופינתה את מקומה לסטפן קלרו. ב-11 בפברואר 2016 היא מונתה לשרת השירות הציבורי בממשלתו של מנואל ואלס. ב-17 במאי 2017 היא מונתה לשרת הטריטוריות שמעבר לים בממשלתו של אדואר פיליפ. ב-6 ביולי 2020 היא עברה לכהן כשרת הימייה בממשלתו של ז'אן קסטקס. אתר האינטרנט הרשמי של אניק ז'ירארדן מדיה וקבצים בנושא אניק ז'ירארדן בוויקישיתוף אניק ז'ירארדן, ברשת החברתית אקס (טוויטר)
הנדריק קרולס

הנדריק יוהאן קרולס (בהולנדית: Hendrik Johan Kruls;‏ 1 באוגוסט 1902 – 31 בדצמבר 1975) היה גנרל הולנדי אשר שימש כמפקד העליון (מקביל לרמטכ"ל) של הכוחות המזוינים של הולנד בין 1945–1951. קרולס נולד באמסטרדם ב-1 באוגוסט 1902. הוא למד באקדמיה הצבאית המלכותית ובמקביל למד משפטים באוניברסיטת אוטרכט. ב-1919 הוא התגייס לחיל התותחנים ההולנדי ולחם בשורותיו במהלך הקרב על הולנד במלחמת העולם השנייה. לאחר כניעתה של הולנד, נמלט קרולס ללונדון יחד עם ממשלת הולנד והמלכה וילהלמינה. יחד עם קצינים נוספים, הוא פעל להקמת תשתית צבאית שתוכל לתפוס את השלטון בהולנד במהירות לאחר השחרור. מיד לאחר שחרור בלגיה, הוא עזב את לונדון, והחל לפעול להקמתו מחדש של הצבא ההולנדי ולהשלטת סדר בחבלי הארץ ששוחררו בהדרגה מהכיבוש הגרמני. הוא התעלם לחלוטין מהוראות חברי הממשלה בלונדון, ונשמע אך ורק להוראות המלכה ומפקדו הישיר הנסיך ברנהרד. קרולס מינה על דעת עצמו ראשי ערים ופקידים בכירים וערך טיהורים נרחבים בשורות המשטרה והפקידות ההולנדית ודאג לסלק ולעצור משתפי פעולה עם הנאצים. ב-13 בספטמבר 1945 הוא מונה למחליפו של הנסיך ברנהרד כמפקד העליון (מקביל לרמטכ"ל) של הכוחות המזוינים של הולנד. בתפקידו זה, הוא פעל לשיקומו מחדש של הצבא ההולנדי לאחר המלחמה. ב-1 בינואר 1949 שונתה הגדרת תפקידו ל"יו"ר מטה ההגנה המאוחד". ב-5 בינואר 1951 הוא נאלץ לעזוב את הצבא בעקבות סכסוך עם הפוליטיקאים. לאחר שעזב את הצבא פנה לעולם העסקים, ומילא תפקידים בכירים בכמה חברות גדולות, בין היתר ב-KLM. מדיה וקבצים בנושא הנדריק קרולס בוויקישיתוף הנדריק קרולס (בהולנדית) הנדריק קרולס באתר הגנרלים של מלחמת העולם השנייה (באנגלית) הנדריק קרולס, באתר Discogs (באנגלית)
בופה (פירושונים)

האם התכוונתם ל... בופה – צורת הגשת מזון אופרה בופה – סוגה אופראית פיבי בופה – דמות מהסדרה חברים מארי בופה – חסידת אומות עולם בלגית
ארמן גיומן

ארמן גיומן (בצרפתית: Armand Guillaumin;‏ 16 בפברואר 1841 – 26 ביוני 1927) היה צייר צרפתי, מהבולטים בזרם האימפרסיוניזם. ארמן גיומן נולד בפריז. הוא התחיל לעבוד בחנות שהיה בבעלות דודו ובערב למד ציור. בשנת 1861 הוא התחיל ללמוד ב-Académie Suisse שם פגש את פול סזאן וקאמי פיסארו והם הפכו לידידים. החבורה הציגה את העבודות ב"סלון הדחויים" בשנת 1863. בהמשך הוא היה מציג את עבודותיו בתערוכות נוספות של "החברה בע"מ של אומנים, ציירים, פסלים ואמני תחריט" לרבות תערוכה ראשונה בשנת 1874. החל משנת 1860 גיומן עבד בחברת הרכבות, בעקבות כך הוא לא היה יכול לעזוב את פריז לתקופות ארוכות. רוב ציורי הנוף שלו מתארים את העיר וסביבתה. בשנת 1886 הוא התיידד עם וינסנט ואן גוך. אחיו של ואן גוך מחר מספר עבודות של גיומן. בשנות ה-80 של המאה ה-19 סטודיו של גיומן היה מקום מפגש של פול גוגן, ז'ורז' סרה ואמנים נוספים. בעקבות הכרות עם סרה הוא התחיל לצייר בסגנון פוינטיליזם. בשנת 1891 גיומן זכה בפרס של 100 אלף פרנק בהגרלה. כתוצאה מכך הוא היה יכול לעזוב את העבודה ולהקדיש את עצמו לציור. בשנות ה-90 גיומן עשה מספר תערוכות יחיד בגלריות של פריז. כיום 48 מציודיו מוצגים במוזיאון ד'אורסה וציורים נוספים במוזיאון טייט בריטניה ומוזיאונים נוספים בארצות הברית, יפן וישראל. גיומן ידוע בעיקר בציורי נוף. הוא נחשב לנציג בולט של École de Crozant גיומן נפטר בשנת 1927 בעיירה ליד פריז. נהר הסן (1867) שקיעת השמש (1873) נוף של אגה (1901) נוף (1895) פול סזאן (1873) מדיה וקבצים בנושא ארמן גיומן בוויקישיתוף אתר האינטרנט הרשמי של ארמן גיומן ארמן גיומן, באתר אנציקלופדיה בריטניקה (באנגלית) ביוגרפיה ארמן גיומן, באתר MusicBrainz (באנגלית) ארמן גיומן, באתר Discogs (באנגלית)
Devil (שיר של שיינדאון)

"Devil" הוא שיר של להקת הרוק האמריקאית, שיינדאון. השיר היה הסינגל המוביל מתוך אלבום האולפן השישי שלהם, Attention Attention. ביוני 2018 הגיע השיר למקום הראשון במצעד הרוק המיינסטרימי של הבילבורד, והיה בכך לשיר ה-12 של שיינדאון שמגיע להישג. ב-9 בינואר 2020 זכה השיר למעמד תקליטון זהב מטעם איגוד תעשיית ההקלטות האמריקאי. השיר יצא לאור ב-7 במרץ 2018, כסינגל הראשון מתוך אלבומה השישי של הלהקה, Attention Attention. במקביל יצא גם הווידאו קליפ לשיר, שכלל גם את הפתיח לאלבום ("The Entrance"). את הקליפ ביים ביל יוקיך שביים גם את כל יתר הקליפים מאותו האלבום, כמו גם את הסרט שיצא בעקבות האלבום. השיר נכלל בפסקול של המשחק "WWE 2K19" לאחר שנבחר על ידי המתאבק ברון קורבין. בנוסף נכלל השיר בטריילר הקולנועי למשחק "Apex Legends". המגזין "אלטרנטיב פרס" תיאר את השיר כ"צלילה עמוקה אל לב לבו של הפחד". האלבום Attention Attention הוא אלבום קונספט המתאר את ההתקדמות של האדם משהות בחלל אפל ושלילי, עבודה על הבעיות שהוא חווה ובסופו של דבר התקדמות ומהפך לאדם חיובי יותר. השיר "Devil" הוא הרצועה השנייה באלבום, והשיר הראשון באלבום (הרצועה שלפניו היא פתיח קצר), כלומר זהו השיר השלילי ביותר באלבום. הסולן, ברנט סמית, הרחיב על משמעות השיר: השיר "Devil" מדבר על לפחד. הוא מדבר על להיות מבועת לא רק מעצמך, במובנים מסוימים, אלא גם מהעולם סביבך, וההבנה שיש כל כך הרבה דברים וכל כך הרבה סיטואציות שונות, אנשים ומקומות ואווירות וחשיפות שבני אנוש נתקלים בהם על בסיס יומי. העולם יכול להיות מקום מפחיד להתנהל בו. שם הסיפור מתחיל. מבחינה מוזיקלית, המגזין "Loudwire" תיאר את השיר כ"בעל איכות קיר סאונד(אנ') צפוף, פראזת פורטמנטו [sliding] בגיטרה וביט לא מאוזן [off kilter beat], מקהלה ברקע, ושכבות מרקמים של סינתסייזר, פסנתר וגיטרה". שיינדאון ברנט סמית – שירה זק מאיירס – גיטרה אריק בס – בס ברי קרץ' – תופים סרטון השיר "Devil" באתר יוטיוב Shinedown Chart History (Mainstream Rock). Billboard "American single certifications – Shinedown – Devil". Recording Industry Association of America "Watch the video for Devil, the new single from Shinedown". 7 במרץ 2018. {{cite web}}: (עזרה) "Shinedown Have Released A New Single And Video, Devil — Kerrang!". Kerrang!. "SHINEDOWN To Release 'Attention Attention' Album In May; 'Devil' Video Available". 7 במרץ 2018. {{cite web}}: (עזרה) "Shinedown Announces New Album 'ATTENTION ATTENTION,' Releases Single 'DEVIL': Video Premiere". Billboard. "WWE 2K19 official soundtrack streaming now on Apple Music". "Hear Shinedown's strident new song "Devil" from their upcoming album - News - Alternative Press". Alternative Press. "Shinedown Warn of the 'Devil' in New 'Attention Attention' Song". Loudwire. Shinedown Chart History (Bubbling Under Hot 100 Singles), Billboard Shinedown Chart History (Mainstream Rock), Billboard Shinedown Chart History (Rock Airplay), Billboard Shinedown Chart History (Hot Rock & Alternative Songs), Billboard Shinedown Chart History (Canada Rock), Billboard 2018 YEAR-END CHARTS - Rock Airplay Songs, Billboard 2018 YEAR-END CHARTS - Hot Rock & Alternative Songs, Billboard
יוסף בן דוד אבן יחיא

יוסף בן דוד אבן יַחְיָא, (1494–1539) היה רב ומפרש המקרא. רבי יוסף נולד בפירנצה בשנת 1494 להוריו שגלו מפורטוגל וספרד לאיטליה. אביו היה רב, דיין, מדקדק, ופילוסוף, והשתייך למשפחת יחיא המיוחסת. רבי יוסף גדל והתחנך בבית הוריו בעיר אימולה. למד בנערותו בישיבת רבי יהודה מינץ בפאדובה, והיה לתלמיד מבין בדינים והלכות. בהגיעו לפרקו נשא לאשה את אביגיל בת דודתו. מאז עסק בפירוש המקרא, ובמקביל במדינאות ובמסחר. נחשב לאחד מגדולי החכמים של תקופתו. נפטר בשנת 1539, ובמצוותו כעשר שנים לאחר מותו שלחו בניו את עצמותיו לא"י, ורבי יוסף קארו התעסק בקבורתו בצפת. לרבי יוסף ואשתו נולדו שלשה בנים וארבע בנות, מהם התפרסם רבי גדליה אבן יחיא, מחבר ספר "שלשלת הקבלה". חיבוריו: פירוש חמש מגילות פירוש תהלים פירוש משלי פירוש איוב פירוש דניאל פירוש עזרא פירוש דברי הימים תורה אור - ספר אמונה דרך חיים - על המדרש (נותר מקצתו בכתב יד) נר מצווה - על המצוות (לא נשתמר) פירושיו למקרא הודפסו לראשונה בבולוניה בשנת 1538, ובשנת 1724 צורפו לספר מקראות גדולות "קהלות משה" שיצא לאור באמסטרדם. הערך יוסף בן דוד אבן יחיא באנציקלופדיה היהודית פירוש חמש מגילות באתר HebrewBooks תורה אור באתר HebrewBooks פרטים ביוגרפים על חיי רבי יוסף בן דוד אבן יחיא מפוזרים בפירושיו למקרא.
האטיי (נפה)

נפת האטיי (בטורקית: Hatay ili) היא הנפה הדרומית ביותר מבין נפות טורקיה. היא ממוקמת כמעט כולה מחוץ לאנטוליה, לאורך החוף המזרחי של הים הלבנטיני. הנפה גובלת בסוריה מדרום וממזרח, ומצפון בנפות אדנה ואוסמניה. הנפה היא חלק ממישור צ'וקורובה, ובירתה המנהלית של הנפה היא אנטקיה. הריבונות על הנפה נותרה שנויה במחלוקת בין טורקיה לסוריה השכנה, שטוענת כי לנפה היה רוב ערבי דמוגרפי, והופרדה ממנה כנגד הוראות המנדט הצרפתי על סוריה בשנים שלאחר כיבוש סוריה על ידי צרפת לאחר מלחמת העולם הראשונה. למרות שהמחלוקת על האטיי בין שתי המדינות נותרה בדרך כלל שלווה, סוריה מעולם לא ויתרה רשמית על תביעותיה כלפיה ועדיין מציגה אותה בגבולה במפות רשמיות. במהלך מלחמת האזרחים בסוריה, הנפה חוותה זרם של פליטים. לפי נתונים רשמיים, נכון ל-21 באפריל 2016 שכנו במחוז 408,000 פליטים סורים. רעידת האדמה שאירעה בשנת 2023 הובילה להרס רב במחוז ולמותם של למעלה מ-7,000 איש. שדה התעופה האטיי, שפעל בנפה, נפגע קשות ונסגר לפעילות. מישור צ'וקורובה צינור הנפט באקו-טביליסי-ג'ייהאן מדינת האטיי מדיה וקבצים בנושא האטיי בוויקישיתוף אתר האינטרנט הרשמי של האטיי (בטורקית) אתר האינטרנט הרשמי של האטיי (בטורקית) האטיי, ברשת החברתית אקס (טוויטר) Karagiannis, Emmanuel (2013-10-18). Energy and Security in the Caucasus (באנגלית). Routledge. p. 76. ISBN 978-1-134-54742-5. In the southernmost corner of Turkey, near Ceyhan, lies the province of Hatay, a pocket of land bounded to the west by the Mediterranean and to the south and east by Syria. Darke, Diana (24 בינואר 2018). "How historical Afrin became a prize worth a war". www.bbc.com. BBC. נבדק ב-30 בנובמבר 2020. {{cite web}}: (עזרה) "Mültecilerin Şartları Kötü, Hatay'da Herkes Tedirgin" (בטורקית). Bianet. נבדק ב-13 במאי 2016. {{cite web}}: (עזרה)
סמיר סמאילגיץ'

סמיר סמאילגיץ' (באלבנית: Semir Smajlagić; נולד ב-18 בספטמבר 1998 בזניצה שבבוסניה והרצגובינה) הוא כדורגלן בוסני המשחק בעמדת החלוץ בקביליה. סמיר סמאילגיץ' החל את להתאמן בקבוצת נוער של סרייבו והמשיך לקבוצת בוגרים. במחצית השנייה של עונת 2017/18 הוא חתם במועדון הסלובני גוריצה. תקופה מסוימת הוא שיחק בהשאלה ובשנת 2021 חזר לגוריצה במדיה שיחק בסך הכול 50 משחקים. לפני תחילת עונת 2021 הוא חתם באסטנה. הוא לכה איתה להצלחה וב-2 בינואר 2022 אסטנה הודיעה כי הוא עזב את המועדון בהסכמה הדדית. עוד במהלך עונת 2022 סמאילגיץ' חתם בקבוצת "נסאף קארצ'י" שמשחקת בליגת העל האוזבקית. בשנים 2016/17 הוא שיחק מספר פעמים בנבחרת בוסניה לנוער. סמיר סמאילגיץ', באתר Transfermarkt סמיר סמאילגיץ', באתר Soccerway סמיר סמאילגיץ', באתר WorldFootball.net סמיר סמאילגיץ', באתר FootballDatabase.eu אנאו ביטרי וסמיר סמאילגיץ' עוזבים את אסטנה, באתר הרשמי של אסטנה, 2 בינואר 2022 (ברוסית)
ג'יימס מקאטי

ג'יימס ג'ון מקאטי (באנגלית: James John McAtee; נולד ב-18 באוקטובר 2002) הוא כדורגלן אנגלי המשחק כקשר בקבוצת מנצ'סטר סיטי. מקאטי ערך את הופעתו הראשונה מול קבוצה בכירה במסגרת נבחרת הקאדטים של מנצ'סטר סיטי בתבוסה בטורניר גביע ה-EFL מול בולטון וונדררס ב-29 באוקטובר 2019. במהלך עונת 2020–21 שיחק מקאטי גם בניצחונות ה-EFL על סקונט'ורפ יונייטד, בו שיחק נגד אחיו הגדול ג'ון ששיחק בקבוצת מנספילד טאון. ב-24 באוגוסט 2021 הוא כבש את שערו הראשון בקריירה בניצחון 0–3 על סקונט'ורפ יונייטד. בנובמבר 2020 כבש מקאטי שער בניצחון 3–2 נגד צ'לסי בגמר הגביע האנגלי לנוער ולאחר מכן כבש שמונה שערים ויצר תשעה בישולים בעשרים ושלוש הופעות, כאשר נבחרת הנוער של סיטי הייתה אלופת הפרמייר ליג 2 בעונת 2020–21. ב-21 בספטמבר 2021, מקאטי ערך את הופעת הבכורה שלו בבוגרים כמחליף של ג'וש ווילסון-אסברנד בניצחון הביתי של סיטי 6–1 על וויקומב וונדררס בגביע ה-EFL. ב-21 בנובמבר 2021, מקאטי ערך את הופעת הבכורה שלו בפרמיירליג כמחליף של קול פאלמר בניצחון ביתי 0–3 על אברטון. בנובמבר 2019, ערך מקאטי את הופעת הבכורה שלו בנבחרת אנגליה עד גיל 18 וכבש פעמיים בתיקו 4–4 מול נורווגיה. ב-6 בספטמבר 2021, הוא כבש את אחד מהשערים של נבחרת אנגליה עד גיל 20 בניצחון 6–1 על רומניה. ב-6 ביוני 2022, קיבל מקאטי את הזימון הראשון שלו לנבחרת אנגליה עד גיל 21. ב-10 ביוני 2022, מקאטי ערך את הופעת הבכורה שלו במהלך מוקדמות אליפות אירופה עד גיל 21 בעונת 2023 בניצחון 0–5 בחוץ לקוסובו. מקאטי הוא אחיו הצעיר של חלוץ גרימסבי טאון, ג'ון מקאטי. מדיה וקבצים בנושא ג'יימס מקאטי בוויקישיתוף ג'יימס מקאטי, ברשת החברתית אינסטגרם ג'יימס מקאטי, באתר Transfermarkt ג'יימס מקאטי, באתר Soccerway ג'יימס מקאטי, באתר BDFutbol ג'יימס מקאטי, באתר WorldFootball.net ג'יימס מקאטי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יימס מקאטי".
הלנה מטרויה (פירושונים)

האם התכוונתם ל... הלנה – דמות מהמיתולוגיה היוונית שחטיפתה הביאה לפרוץ מלחמת טרויה הלנה מטרויה (מיני-סדרה) – מיני-סדרה מ-2003 המבוססת על סיפורה של הלנה הלנה מטרויה (סרט) – סרט קולנוע מ-1956 המבוסס על סיפורה של הלנה ראו גם הלנה (פירושונים)
אור יזרעאלי

אור יזרעאלי (נולד ב-אוגוסט 1982) הוא עיתונאי ואיש תקשורת ישראלי. שימש כעורך הראשי של אתר סרוגים במשך כ-4 שנים. יזרעאלי גדל בנוה דקלים שבגוש קטיף. שירת כלוחם ומפקד בגדוד שמשון. הוא בוגר מדעי החברה והרוח עם התמקדות במדעי המדינה ויחסים בינ"ל מהאוניברסיטה הפתוחה ובוגר קורס עיתונאות של מקור ראשון. בשנת בשנת 2010 החל את דרכו העיתונאית בעיתון גושפנקה המקומון של גוש עציון. לאחר מכן החל לכתוב גם בעיתון הסטודנטים של האוניברסיטה הפתוחה: "אופס". שם פרסם כתבות וטור אישי. בשנת 2012 החל ככתב מגזין ושכונות בעיתון ידיעות ירושלים. באותה שנה פרסם ספר ביכורים בשם: "עזה כמוות אהבה". סיפורים פרי עטו פורסמו גם באתר יקום תרבות. בשנת 2013 החל לעבוד בערוץ הכנסת כתחקירן, עורך תוכן וכתב דתות. לאחר מכן מונה לכתב פוליטי-פרלמנטרי של הערוץ. באותן שנים היה בעל טור קבוע אתר nrg ופרסם טורים באתרים שונים: סרוגים, וואלה, ניוז 1, צו פיוס ועוד. משנת 2019 מונה לעורך הראשי של אתר סרוגים. יזרעאלי, הגיש באתר הסכת בשם: "צוללים לישראליות". בשנת 2022 דווח על סיום תפקידו באתר. מאוגוסט 2022 הוא משמש כדובר המועצה האזורית גוש עציון. עזה כמוות אהבה,2021 שירה לוגמים בכפית, הוצאת ביטאון שירה, 2024 אור יזרעאלי, ברשת החברתית פייסבוק אור יזרעאלי, ברשת החברתית אקס (טוויטר) https://13tv.co.il/item/news/domestic/internal/15-years-to-disengage-1110623/ https://www.e-vrit.co.il/Product/23689/%D7%A2%D7%96%D7%94_%D7%9B%D7%9E%D7%95%D7%95%D7%AA_%D7%90%D7%94%D7%91%D7%94 https://www.ice.co.il/media/news/article/755676 https://www.srugim.co.il/tag/צוללים-לישראליות https://www.ice.co.il/positions/news/article/865204 עזה כמוות אהבה באתר סימניה. שירה לוגמים בכפית. הוצאת ביטאון שירה.